CELEX: 32021R1224
Language: fi
Date: 2021-07-27 00:00:00
Title: Komission täytäntöönpanoasetus (EU) 2021/1224, annettu 27 päivänä heinäkuuta 2021, yksityiskohtaisista säännöistä ja edellytyksistä verkkopalvelun toimintaa varten ja siihen sovellettavista tietosuojaa ja turvallisuutta koskevista säännöistä sekä toimenpiteistä Euroopan parlamentin ja neuvoston asetuksessa (EU) 2017/2226 tarkoitetun verkkopalvelun kehittämistä ja teknistä toteuttamista varten ja komission täytäntöönpanopäätöksen C(2019) 1230 kumoamisesta

28.7.2021   
               
               
                  FI
               
               
                  Euroopan unionin virallinen lehti
               
               
                  L 269/46
               
            
         KOMISSION TÄYTÄNTÖÖNPANOASETUS (EU) 2021/1224,
         annettu 27 päivänä heinäkuuta 2021,
         yksityiskohtaisista säännöistä ja edellytyksistä verkkopalvelun toimintaa varten ja siihen sovellettavista tietosuojaa ja turvallisuutta koskevista säännöistä sekä toimenpiteistä Euroopan parlamentin ja neuvoston asetuksessa (EU) 2017/2226 tarkoitetun verkkopalvelun kehittämistä ja teknistä toteuttamista varten ja komission täytäntöönpanopäätöksen C(2019) 1230 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta 30 päivänä marraskuuta 2017 annetun Euroopan parlamentin ja neuvoston asetuksen (EU) 2017/2226 (1) ja erityisesti sen 13 artiklan 7 kohdan ja 36 artiklan ensimmäisen kohdan h alakohdan,
         sekä katsoo seuraavaa:
         
                     (1)
                  
                  
                     Asetuksella (EU) 2017/2226 on perustettu rajanylitystietojärjestelmä (EES), joka rekisteröi sähköisesti jäsenvaltioiden alueella lyhytaikaiseen oleskeluun oikeutettujen kolmansien maiden kansalaisten maahantulo- ja maastalähtöajat ja -paikat ja laskee heidän sallitun oleskelunsa keston.
                  
               
                     (2)
                  
                  
                     Euroopan parlamentin ja neuvoston asetuksella (EU) N:o 1077/2011 perustettu vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto (2), jäljempänä ’eu-LISA’, vastaa rajanylitystietojärjestelmän kehittämisestä ja operatiivisesta hallinnoinnista.
                  
               
                     (3)
                  
                  
                     Komission täytäntöönpanopäätöksessä C(2019) 1230 vahvistetaan eritelmät ja edellytykset asetuksen (EU) 2017/2226 13 artiklassa tarkoitetun verkkopalvelun toimintaa varten, mukaan lukien tietosuojaa ja turvallisuutta koskevat säännökset. Mainittuja eritelmiä ja edellytyksiä on mukautettava ottaen huomioon Euroopan parlamentin ja neuvoston asetuksen (EU) 2018/1240 (3) 45 artiklassa tarkoitetut matkustajat, joilta ei vaadita viisumia.
                  
               
                     (4)
                  
                  
                     Asetuksen (EU) 2017/2226 13 artiklan 3 kohdan mukaan liikenteenharjoittajien on käytettävä verkkopalvelua sen tarkistamiseksi, ovatko kolmansien maiden kansalaiset, joilla on yhtä tai kahta maahantuloa varten myönnetty lyhytaikaiseen oleskeluun oikeuttava viisumi, jo käyttäneet maahantulokerrat, joihin heidän viisuminsa oikeuttaa
                  
               
                     (5)
                  
                  
                     Jotta liikenteenharjoittajat voisivat täyttää velvollisuutensa tarkistaa kerta- ja kaksikertaviisumien käytön, niillä olisi oltava pääsy verkkopalveluun. Liikenteenharjoittajien olisi käytettävä verkkopalvelua todentamisjärjestelmän kautta ja niiden olisi voitava lähettää ja vastaanottaa sanomia muodossa, jonka eu-LISA määrittää.
                  
               
                     (6)
                  
                  
                     Olisi vahvistettava sanoman muotoa ja todentamisjärjestelmää koskevat tekniset säännöt, jotta liikenteenharjoittajat voivat muodostaa yhteyden teknisissä ohjeissa määriteltävään verkkopalveluun ja käyttää sitä; nämä tekniset ohjeet ovat osa asetuksen (EU) 2017/2226 37 artiklan 1 kohdassa tarkoitettuja teknisiä eritelmiä, jotka eu-LISAn on määrä hyväksyä.
                  
               
                     (7)
                  
                  
                     Liikenteenharjoittajien olisi voitava ilmoittaa, että matkustajat eivät kuulu asetuksen (EU) 2017/2226 soveltamisalaan, ja tällaisessa tapauksessa liikenteenharjoittajien olisi saatava verkkopalvelusta automaattinen ”ei sovelleta” -vastaus ilman kyselyä ainoastaan luettavissa olevaan tietokantaan ja kirjautumatta järjestelmään.
                  
               
                     (8)
                  
                  
                     Komission, eu-LISAn ja jäsenvaltioiden olisi pyrittävä ilmoittamaan kaikille tunnetuille liikenteenharjoittajille, miten ja milloin ne voivat rekisteröityä. Kun rekisteröintimenettely ja tarvittaessa testaus on saatettu onnistuneesti päätökseen, eu-LISAn olisi liitettävä liikenteenharjoittaja rajapintaan.
                  
               
                     (9)
                  
                  
                     Todentamisjärjestelmässä hyväksyttyjen liikenteenharjoittajien olisi annettava pääsy verkkopalveluun ainoastaan asianmukaisesti valtuutetulle henkilöstölle.
                  
               
                     (10)
                  
                  
                     Tässä asetuksessa olisi säädettävä todentamisjärjestelmään sovellettavista tietosuojaa ja turvallisuutta koskevista säännöistä.
                  
               
                     (11)
                  
                  
                     Jotta voitaisiin varmistaa, että tarkistuskysely tehdään mahdollisimman ajantasaisiin tietoihin, kyselyä ei pitäisi tehdä ennen kuin 48 tuntia ennen aikataulun mukaista lähtöaikaa.
                  
               
                     (12)
                  
                  
                     Tätä asetusta olisi sovellettava jäsenvaltioiden alueelle saapuviin lento- ja meriliikenteenharjoittajiin ja ryhmiä linja-autoilla maanteitse kuljettaviin kansainvälisiin liikenteenharjoittajiin. Rajatarkastukset jäsenvaltioiden alueelle tuloa varten voidaan tehdä ennen kuin matkustajat nousevat liikennevälineeseen. Tällaisissa tapauksissa liikenteenharjoittajat olisi vapautettava velvollisuudesta tarkistaa matkustajien matkustuslupatilanne.
                  
               
                     (13)
                  
                  
                     Liikenteenharjoittajilla olisi oltava pääsy julkisella verkkosivustolla olevaan verkkolomakkeeseen, jonka kautta he voivat pyytää apua. Kun liikenteenharjoittajat pyytävät apua, niiden olisi saatava eu-LISAlta tai ETIAS-keskusyksiköltä vastaanottoilmoitus, jossa on tikettinumero. eu-LISA tai ETIAS-keskusyksikkö voivat vastata avunpyyntöön ottamalla yhteyttä tiketin saaneeseen liikenteenharjoittajaan millä tahansa tavalla, esimerkiksi puhelimella.
                  
               
                     (14)
                  
                  
                     Koska matkustajaliikenteeseen liittyvää hallinnollista rasitusta liikenteenharjoittajille on mahdollisuuksien mukaan rajoitettava yhdentämällä toimia Euroopan matkustustieto- ja -lupajärjestelmän kanssa ja siten mukauttamalla asetuksen (EU) 2017/2226 13 artiklassa tarkoitetun verkkopalvelun toimintaa koskevat edellytykset asetuksen (EU) 2018/1240 hyväksymiseen, olisi sovellettava asetuksella (EU) 2018/1240 hyväksyttyjä säännöksiä, jotka koskevat liikenteenharjoittajien avustamista ja teknisten toimintahäiriöiden sattuessa sovellettavia menettelyjä.
                  
               
                     (15)
                  
                  
                     Tämä asetus ei vaikuta Euroopan parlamentin ja neuvoston direktiivin 2004/38/EY (4) soveltamiseen.
                  
               
                     (16)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistunut asetuksen (EU) 2017/2226 hyväksymiseen, asetus ei sido Tanskaa eikä sitä sovelleta Tanskaan. Koska asetuksella (EU) 2017/2226 kuitenkin kehitetään Schengenin säännöstöä, Tanska ilmoitti 30 päivänä toukokuuta 2018 kyseisen pöytäkirjan 4 artiklan mukaisesti päätöksestään saattaa asetus (EU) 2017/2226 osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä asetus täytäntöön.
                  
               
                     (17)
                  
                  
                     Tällä asetuksella kehitetään niitä Schengenin säännöstön määräyksiä, joihin Irlanti ei osallistu (5). Irlanti ei sen vuoksi osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin.
                  
               
                     (18)
                  
                  
                     Islannin ja Norjan osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (6) ja jotka kuuluvat neuvoston päätöksen 1999/437/EY (7) 1 artiklan A kohdassa tarkoitettuun alaan.
                  
               
                     (19)
                  
                  
                     Sveitsin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (8) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2008/146/EY (9) 3 artiklan kanssa, tarkoitettuun alaan.
                  
               
                     (20)
                  
                  
                     Liechtensteinin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (10) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2011/350/EU (11) 3 artiklan kanssa, tarkoitettuun alaan.
                  
               
                     (21)
                  
                  
                     Bulgarian ja Romanian osalta, koska sovellettavan Schengenin arviointimenettelyn mukainen arviointi on saatu onnistuneesti päätökseen, mikä vahvistetaan neuvoston 9 päivänä kesäkuuta 2011 antamissa päätelmissä, Schengenin tietojärjestelmää koskevat Schengenin säännöstön määräykset on saatettu voimaan Schengenin tietojärjestelmää koskevien Schengenin säännöstön jäljellä olevien määräysten voimaansaattamisesta Bulgarian tasavallassa ja Romaniassa annetulla neuvoston päätöksellä (EU) 2018/934 (12) ja viisumitietojärjestelmää koskevat Schengenin säännöstön määräykset on saatettu voimaan viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa annetulla neuvoston päätöksellä (EU) 2017/1908 (13), kaikki asetuksen (EU) 2017/2226 66 artiklan 2 kohdan b alakohdan mukaiset rajanylitysjärjestelmän käytön edellytykset täyttyvät ja kyseisten jäsenvaltioiden olisi näin ollen asetuksen (EU) 2017/2226 66 artiklan 1 kohdan mukaisesti käytettävä rajanylitysjärjestelmää sen käyttöönotosta alkaen.
                  
               
                     (22)
                  
                  
                     Kyproksen ja Kroatian osalta rajanylitystietojärjestelmän käyttö edellyttää, että viisumitietojärjestelmään myönnetään passiivinen pääsy ja että kaikki Schengenin tietojärjestelmää koskevat Schengenin säännöstön määräykset pannaan täytäntöön asiaankuuluvien neuvoston päätösten mukaisesti. Nämä edellytykset voidaan täyttää vasta, kun sovellettavan Schengenin arviointimenettelyn mukainen arviointi on saatu onnistuneesti päätökseen. Rajanylitystietojärjestelmää tulisi näin ollen käyttää vain niissä jäsenvaltioissa, jotka täyttävät nämä edellytykset rajanylitystietojärjestelmän käyttöönottamisesta lähtien. Jäsenvaltiot, jotka eivät käytä rajanylitystietojärjestelmää sen käyttöönotosta alkaen, olisi liitettävä rajanylitystietojärjestelmään asetuksessa (EU) 2017/2226 säädetyn menettelyn mukaisesti heti, kun kaikki nämä edellytykset täyttyvät.
                  
               
                     (23)
                  
                  
                     Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725 (14) 42 artiklan 1 kohdan mukaisesti, ja hän on antanut lausuntonsa 29 päivänä huhtikuuta 2021.
                  
               
                     (24)
                  
                  
                     Tässä asetuksessa säädetyt toimenpiteet ovat älykkäitä rajoja käsittelevän komitean (ETIAS) lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Kohde
            Tällä asetuksella vahvistetaan
            
                        a)
                     
                     
                        yksityiskohtaiset säännöt ja edellytykset asetuksen (EU) 2017/2226 13 artiklan 1 ja 3 kohdassa ja 36 artiklan ensimmäisen kohdan h alakohdassa tarkoitetun verkkopalvelun toimintaa varten sekä siihen sovellettavat tietosuojaa ja turvallisuutta koskevat säännöt;
                     
                  
                        b)
                     
                     
                        todentamisjärjestelmä, jonka avulla liikenteenharjoittajat voivat täyttää niille asetuksen (EU) 2017/2226 13 artiklan 3 kohdassa asetetut velvoitteet, sekä yksityiskohtaiset säännöt ja edellytykset, jotka koskevat liikenteenharjoittajien rekisteröitymistä todentamisjärjestelmään, jotta ne saavat pääsyn siihen;
                     
                  
                        c)
                     
                     
                        yksityiskohtaiset säännöt niitä menettelyjä varten, joita on noudatettava siinä tapauksessa, että liikenteenharjoittajilla ei teknisen vian vuoksi ole pääsyä verkkopalveluun.
                     
                  
         
            2 artikla
            Määritelmät
            Tässä asetuksessa tarkoitetaan
            
                        1)
                     
                     
                        ’liikenteenharjoittajien rajapinnalla’ liikenteenharjoittajille tarkoitettua verkkopalvelua, jonka eu-LISA kehittää asetuksen (EU) 2017/2226 37 artiklan 1 kohdan mukaisesti käytettäväksi mainitun asetuksen 13 artiklan 3 kohdan soveltamista varten ja joka koostuu ainoastaan luettavissa olevaan tietokantaan liitetystä tietoteknisestä rajapinnasta;
                     
                  
                        2)
                     
                     
                        ’teknisillä ohjeilla’ asetuksen (EU) 2017/2226 37 artiklan 1 kohdassa tarkoitettujen teknisten eritelmien osaa, joka on merkityksellinen liikenteenharjoittajien kannalta todentamisjärjestelmän toteuttamista ja 4 artiklan 2 kohdan a alakohdassa tarkoitetun sovellusrajapinnan sanomamuodon laatimista varten;
                     
                  
                        3)
                     
                     
                        ’asianmukaisesti valtuutetulla henkilöstöllä’ luonnollisia henkilöitä, jotka ovat liikenteenharjoittajan palveluksessa tai siihen sopimussuhteessa olevia työntekijöitä, tai muita luonnollisia tai oikeushenkilöitä, jotka toimivat liikenteenharjoittajan johdolla tai tämän valvonnan alaisina ja joiden tehtävänä on tarkistaa liikenteenharjoittajan puolesta asetuksen (EU) 2017/2226 13 artiklan 3 kohdan mukaisesti, onko viisumissa sallitut maahantulokerrat jo käytetty.
                     
                  
         
            3 artikla
            Liikenteenharjoittajan velvollisuudet
            
               1.   Liikenteenharjoittajien on tehtävä liikenteenharjoittajien rajapinnan kautta asetuksen (EU) 2017/2226 13 artiklassa tarkoitettu kysely sen tarkistamiseksi, onko viisumissa sallitut maahantulokerrat jo käytetty.
            
            
               2.   Kysely on tehtävä aikaisintaan 48 tuntia ennen aikataulun mukaista lähtöaikaa.
            
            
               3.   Liikenteenharjoittajien on varmistettava, että ainoastaan asianmukaisesti valtuutetulla henkilöstöllä on pääsy liikenteenharjoittajien rajapintaan. Liikenteenharjoittajien on otettava käyttöön ainakin seuraavat mekanismit:
               
                           a)
                        
                        
                           fyysinen ja looginen pääsynvalvontamekanismi, jotta voidaan estää asiaton pääsy liikenteenharjoittajien käyttämään infrastruktuuriin tai järjestelmiin;
                        
                     
                           b)
                        
                        
                           todentaminen;
                        
                     
                           c)
                        
                        
                           lokikirjanpito jäljitettävyyden varmistamiseksi;
                        
                     
                           d)
                        
                        
                           pääsyoikeuksien säännöllinen tarkistaminen.
                        
                     
         
         
            4 artikla
            Yhteyden luominen ja pääsy liikenteenharjoittajien rajapintaan
            
               1.   Liikenteenharjoittajien on luotava yhteys liikenteenharjoittajien rajapintaan jollakin seuraavista tavoista:
               
                           a)
                        
                        
                           erityinen verkkoyhteys;
                        
                     
                           b)
                        
                        
                           internetyhteys.
                        
                     
            
               2.   Liikenteenharjoittajien on kirjauduttava liikenteenharjoittajien rajapintaan käyttäen jotakin seuraavista:
               
                           a)
                        
                        
                           käyttöliittymä (sovellusrajapinta);
                        
                     
                           b)
                        
                        
                           verkkokäyttöliittymä (selain);
                        
                     
                           c)
                        
                        
                           mobiililaitteessa oleva sovellus.
                        
                     
         
         
            5 artikla
            Kysely
            
               1.   Liikenteenharjoittajan on annettava kyselyssä seuraavat matkustajaa koskevat tiedot:
               
                           a)
                        
                        
                           sukunimi; etunimi tai -nimet;
                        
                     
                           b)
                        
                        
                           syntymäaika; sukupuoli; kansalaisuus;
                        
                     
                           c)
                        
                        
                           matkustusasiakirjan tyyppi ja numero sekä matkustusasiakirjan myöntäneen maan kolmikirjaiminen koodi;
                        
                     
                           d)
                        
                        
                           matkustusasiakirjan viimeinen voimassaolopäivä;
                        
                     
                           e)
                        
                        
                           matkasuunnitelman mukainen saapumispäivä sellaisen jäsenvaltion rajalle, joka soveltaa Schengenin säännöstöä täysimääräisesti, tai sellaisen jäsenvaltion rajalle, joka ei sovella Schengenin säännöstöä täysimääräisesti mutta käyttää rajanylitystietojärjestelmää;
                        
                     
                           f)
                        
                        
                           jokin seuraavista:
                           
                                       1)
                                    
                                    
                                       matkasuunnitelman mukainen maahantulojäsenvaltio, joka soveltaa Schengenin säännöstöä täysimääräisesti;
                                    
                                 
                                       2)
                                    
                                    
                                       jos on mahdollista määrittää matkasuunnitelman mukainen maahantulojäsenvaltio, lentoasema maahantulojäsenvaltiossa, joka soveltaa Schengenin säännöstöä täysimääräisesti;
                                    
                                 
                                       3)
                                    
                                    
                                       matkasuunnitelman mukainen maahantulojäsenvaltio, joka ei sovella Schengenin säännöstöä täysimääräisesti mutta käyttää rajanylitystietojärjestelmää;
                                    
                                 
                                       4)
                                    
                                    
                                       jos on mahdollista määrittää matkasuunnitelman mukainen maahantulojäsenvaltio, lentoasema maahantulojäsenvaltiossa, joka ei sovella Schengenin säännöstöä täysimääräisesti mutta käyttää rajanylitystietojärjestelmää;
                                    
                                 
                     
                           g)
                        
                        
                           tiedot kuljetuksesta (aikataulun mukainen lähtöpäivä ja -kellonaika paikallisessa ajassa, mahdollinen vuoronumero tai muu kuljetusvälineen tunniste), jota on käytetty saapumiseen sellaisen jäsenvaltion alueelle, joka soveltaa Schengenin säännöstöä täysimääräisesti, tai sellaisen jäsenvaltion alueelle, joka ei sovella Schengenin säännöstöä täysimääräisesti mutta käyttää rajanylitystietojärjestelmää.
                        
                     
            
               2.   Jos matkareitti edellyttää matkustajalta kaksikertaviisumia, liikenteenharjoittajan on ilmoitettava tarkistuskyselyn yhteydessä, että matkareitti edellyttää kahta maahantuloa jäsenvaltioihin.
            
            
               3.   Liikenteenharjoittajat voivat antaa 1 kohdan a–d alakohdassa tarkoitetut tiedot skannaamalla matkustusasiakirjan koneellisesti luettavan alueen.
            
            
               4.   Jos matkustaja on vapautettu asetuksen (EU) 2017/2226 soveltamisesta sen 2 artiklan nojalla tai jos hän on lentokentän kauttakulussa, liikenteenharjoittajan on voitava täsmentää se kyselyssä.
            
            
               5.   Liikenteenharjoittajien on voitava lähettää kysely yhdestä tai useammasta matkustajasta kerralla. Liikenteenharjoittajien rajapinnan on annettava 6 artiklassa tarkoitettu vastaus kunkin kyselyssä mainitun matkustajan osalta.
            
         
         
            6 artikla
            Vastaus
            
               1.   Jos matkustaja ei kuulu asetuksen (EU) 2017/2226 soveltamisalaan sen 2 artiklan nojalla tai jos hän on lentokentän kauttakulussa tai hänellä on mainitun asetuksen 3 artiklan 1 kohdan 10 alakohdassa tarkoitettu kansallinen lyhytaikainen viisumi, vastauksen on oltava ”ei sovelleta”. Kaikissa muissa tapauksissa vastauksen on oltava ”OK” tai ”EI OK”.
               Jos kyselyyn saadaan vastaus ”EI OK”, liikenteenharjoittajien rajapinnan on täsmennettävä, että vastaus on peräisin rajanylitystietojärjestelmästä.
            
            
               2.   Vastaukset kyselyihin on määriteltävä seuraavien sääntöjen mukaisesti:
               
                           a)
                        
                        
                           kun matkustajalla on yhtenäinen viisumi lyhytaikaista oleskelua varten:
                           
                                       i)
                                    
                                    
                                       kun viisumin mukaan sallittujen maahantulojen määrää (yksi tai kaksi) ei ole vielä saavutettu: ”OK”;
                                    
                                 
                                       ii)
                                    
                                    
                                       kun viisumin mukaan sallittujen maahantulojen määrä (yksi tai kaksi) on jo saavutettu: ”EI OK”;
                                    
                                 
                                       iii)
                                    
                                    
                                       kun viisumin voimassaolo on päättynyt tai kun viisumi on peruutettu tai mitätöity: ”EI OK”;
                                    
                                 
                     
                           b)
                        
                        
                           kun matkustajalta vaaditaan viisumi eikä viisumitietoja ole saatavilla: ”EI OK”;
                        
                     
                           c)
                        
                        
                           kun liikenteenharjoittaja ilmoittaa, että matkareitti edellyttää kaksikertaviisumia:
                           
                                       i)
                                    
                                    
                                       kun matkustajalla on kaksikertaviisumi, joka on voimassa saapumispäivää varten eikä kumpaakaan maahantuloa ole käytetty: ”OK”;
                                    
                                 
                                       ii)
                                    
                                    
                                       kun matkustajalla ei ole kaksikertaviisumia: ”EI OK”;
                                    
                                 
                                       iii)
                                    
                                    
                                       kun matkustajalla on kaksikertaviisumi, mutta ainakin toinen maahantulokerta on käytetty: ”EI OK”;
                                    
                                 
                                       iv)
                                    
                                    
                                       kun matkustajalla on kaksikertaviisumi, mutta vähintään toinen maahantulo ei ole voimassa saapumispäivää varten: ”EI OK”.
                                    
                                 
                     
            
               3.   Jos matkustajalta ei vaadita viisumia tai jos hän kuuluu asetuksen (EU) 2018/1240 soveltamisalaan, sovelletaan komission täytäntöönpanoasetuksessa (EU) 2021/1217 (15) vahvistettuja säännöksiä.
            
         
         
            7 artikla
            Sanoman muoto
            eu-LISA määrittää teknisissä ohjeissa tietomuodot ja rakenteen niitä sanomia varten, joita käytetään liikenteenharjoittajien rajapinnan kautta tehtävissä tarkistuskyselyissä ja niihin annettavissa vastauksissa:
            
                        a)
                     
                     
                        UN/EDIFACT;
                     
                  
                        b)
                     
                     
                        PAXLST/CUSRES;
                     
                  
                        c)
                     
                     
                        XML;
                     
                  
                        d)
                     
                     
                        JSON.
                     
                  
         
            8 artikla
            Tietojen hakua koskevat vaatimukset liikenteenharjoittajien rajapinnassa ja kolmansien maiden kansalaisten verkkopalvelussa sekä tietojen laatu
            
               1.   Tiedot myönnetyistä, mitätöidyistä ja peruutetuista lyhytaikaisista viisumeista sekä matkustusluvista on haettava säännöllisesti ja automaattisesti viisumitietojärjestelmästä, Euroopan matkustustieto- ja -lupajärjestelmästä ja rajanylitysjärjestelmästä ja siirrettävä ainoastaan luettavissa olevaan tietokantaan.
            
            
               2.   Kaikki 1 kohdan nojalla tehtävät tietojen haut ainoastaan luettavissa olevaan tietokantaan on kirjattava lokiin.
            
            
               3.   eu-LISA vastaa verkkopalvelun ja sen sisältämien henkilötietojen turvallisuudesta sekä prosessista, jossa 1 kohdassa tarkoitetut tiedot haetaan ja siirretään ainoastaan luettavissa olevaan tietokantaan.
            
            
               4.   Tietoja ole mahdollista siirtää ainoastaan luettavissa olevasta tietokannasta rajanylitystietojärjestelmään tai viisumitietojärjestelmään.
            
         
         
            9 artikla
            Todentamisjärjestelmä
            
               1.   eu-LISA kehittää todentamisjärjestelmän ottaen huomioon tietoturvallisuusriskien hallinnan sekä sisäänrakennetun ja oletusarvoisen tietosuojan periaatteet ja mahdollistamalla tarkistuskyselyn tekijän jäljittämisen.
            
            
               2.   Todentamisjärjestelmän yksityiskohdat esitetään teknisissä ohjeissa.
            
            
               3.   Todentamisjärjestelmää testataan 12 artiklan mukaisesti.
            
            
               4.   Siltä osin kun liikenteenharjoittajat käyttävät liikenteenharjoittajien rajapintaa 4 artiklan 2 kohdassa tarkoitettua sovellusrajapintaa käyttäen, todentamisjärjestelmä toteutetaan keskinäisen todentamisen avulla.
            
         
         
            10 artikla
            Rekisteröityminen todentamisjärjestelmään
            
               1.   Asetuksen (EU) 2017/2226 13 artiklan 3 kohdassa tarkoitettujen liikenteenharjoittajien, jotka liikennöivät ja kuljettavat matkustajia jäsenvaltioiden alueelle, on rekisteröidyttävä ennen kuin niille voidaan myöntää pääsy todentamisjärjestelmään.
            
            
               2.   eu-LISA asettaa verkossa täytettävän rekisteröintilomakkeen saataville julkisella verkkosivustolla. Rekisteröintilomakkeen toimittamisen pitäisi olla mahdollista vain jos kaikki kentät on täytetty oikein.
            
            
               3.   Rekisteröintilomakkeessa on oltava kentät, joissa liikenteenharjoittajien on annettava seuraavat tiedot:
               
                           a)
                        
                        
                           liikenteenharjoittajan virallinen nimi ja yhteystiedot (sähköpostiosoite, puhelinnumero ja postiosoite);
                        
                     
                           b)
                        
                        
                           rekisteröintiä pyytävän yrityksen laillisen edustajan ja varayhteyshenkilöiden yhteystiedot (nimi, puhelinnumero, sähköpostiosoite ja postiosoite) sekä asiointisähköpostiosoite ja muut viestintäkeinot, joita liikenteenharjoittaja aikoo käyttää 13 ja 14 artiklan soveltamista varten;
                        
                     
                           c)
                        
                        
                           tieto siitä, mikä jäsenvaltio tai kolmas maa on myöntänyt yritykselle 6 kohdassa tarkoitetun virallisen rekisteröinnin, ja mahdollinen rekisteröintinumero;
                        
                     
                           d)
                        
                        
                           jos liikenteenharjoittaja on 6 kohdan mukaisesti ilmoittanut, että virallisen rekisteröinnin on myöntänyt kolmas maa, tiedot siitä, missä jäsenvaltioissa liikenteenharjoittaja liikennöi tai aikoo liikennöidä seuraavan vuoden aikana.
                        
                     
            
               4.   Rekisteröintilomakkeessa on ilmoitettava liikenteenharjoittajille turvallisuutta koskevat vähimmäisvaatimukset, joiden avulla varmistetaan seuraavien tavoitteiden täyttyminen:
               
                           a)
                        
                        
                           niiden turvallisuusriskien määrittäminen ja hallinta, joita liittyy yhteyden luomiseen liikenteenharjoittajien rajapintaan;
                        
                     
                           b)
                        
                        
                           liikenteenharjoittajien rajapintaan liitettyjen IT-ympäristöjen ja laitteiden suojelu;
                        
                     
                           c)
                        
                        
                           kyberturvallisuuspoikkeamien havaitseminen ja analysointi, niihin reagoiminen ja niistä toipuminen.
                        
                     
            
               5.   Liikenteenharjoittajien on vahvistettava rekisteröintilomakkeessa,
               
                           a)
                        
                        
                           että ne liikennöivät ja kuljettavat matkustajia jäsenvaltioiden alueelle tai aikovat tehdä niin seuraavien kuuden kuukauden kuluessa;
                        
                     
                           b)
                        
                        
                           että ne luovat yhteyden liikenteenharjoittajien rajapintaan ja käyttävät sitä niiden turvallisuutta koskevien vähimmäisvaatimusten mukaisesti, jotka esitetään rekisteröintilomakkeessa 4 kohdan mukaisesti;
                        
                     
                           c)
                        
                        
                           että ainoastaan asianmukaisesti valtuutetulla henkilöstöllä on pääsy liikenteenharjoittajien rajapintaan.
                        
                     
            
               6.   Rekisteröintilomakkeessa on vaadittava liikenteenharjoittajia toimittamaan sen liitteenä sähköinen jäljennös yrityksen perustamiskirjasta, esimerkiksi yhtiöjärjestyksestä, sekä sähköinen jäljennös yrityksen virallisesta rekisteröintiotteesta, jonka vähintään yksi jäsenvaltio tai kolmas maa on myöntänyt, ja rekisteröintiotteen virallinen käännös jollekin unionin viralliselle kielelle tai Schengenin säännöstöön osallistuvan maan viralliselle kielelle. Yrityksen virallisen rekisteröintiotteen sijasta voidaan toimittaa sähköinen jäljennös esimerkiksi lentotoimintaluvasta tai muusta luvasta liikennöidä yhden tai useamman jäsenvaltion alueella.
            
            
               7.   Rekisteröintilomakkeessa on ilmoitettava liikenteenharjoittajille, että
               
                           a)
                        
                        
                           liikenteenharjoittajien on ilmoitettava eu-LISAlle kaikista muutoksista, jotka koskevat 3, 4 ja 5 kohdassa tarkoitettuja tietoja, ja teknisistä muutoksista, jotka vaikuttavat järjestelmien välisen yhteyden luomiseen liikenteenharjoittajien rajapintaan ja jotka voivat edellyttää 12 artiklan mukaisesti tehtävää lisätestausta, jossa käytetään eu-LISAn erikseen ilmoittamia yhteystietoja;
                        
                     
                           b)
                        
                        
                           liikenteenharjoittaja poistetaan todentamisjärjestelmästä automaattisesti, jos lokitiedot osoittavat, että se ei ole käyttänyt liikenteenharjoittajien rajapintaa vuoteen;
                        
                     
                           c)
                        
                        
                           liikenteenharjoittajat voidaan poistaa todentamisjärjestelmästä automaattisesti, jos tämän asetuksen säännöksiä, 4 kohdassa tarkoitettuja turvallisuusvaatimuksia tai teknisiä ohjeita rikotaan, mikä voi tarkoittaa myös liikenteenharjoittajien rajapinnan väärinkäyttöä;
                        
                     
                           d)
                        
                        
                           liikenteenharjoittajien on ilmoitettava eu-LISAlle kaikista mahdollisesti tapahtuvista henkilötietojen tietoturvaloukkauksista ja tarkistettava säännöllisesti valtuutetun henkilöstönsä pääsyoikeudet.
                        
                     
            
               8.   Kun rekisteröintilomake on toimitettu asianmukaisesti, eu-LISA rekisteröi liikenteenharjoittajan ja ilmoittaa sille asiasta. Jos rekisteröintilomaketta ei ole toimitettu asianmukaisesti, eu-LISA hylkää rekisteröintipyynnön ja ilmoittaa liikenteenharjoittajalle hylkäämisen syyt.
            
         
         
            11 artikla
            Rekisteröinnin poistaminen todentamisjärjestelmästä
            
               1.   Kun liikenteenharjoittaja ilmoittaa eu-LISAlle, ettei se enää liikennöi eikä kuljeta matkustajia jäsenvaltioiden alueelle, eu-LISA poistaa liikenteenharjoittajan rekisteristä.
            
            
               2.   Kun lokitiedot osoittavat, että liikenteenharjoittaja ei ole käyttänyt liikenteenharjoittajien rajapintaa vuoteen, se poistetaan rekisteristä automaattisesti.
            
            
               3.   eu-LISA voi poistaa liikenteenharjoittajan rekisteristä, jos liikenteenharjoittaja ei enää täytä 10 artiklan 5 kohdassa tarkoitettuja edellytyksiä tai jos se on muulla tavoin rikkonut tämän asetuksen säännöksiä, 10 artiklan 4 kohdassa tarkoitettuja turvallisuusvaatimuksia tai teknisiä ohjeita, mikä voi tarkoittaa myös liikenteenharjoittajien rajapinnan väärinkäyttöä.
            
            
               4.   eu-LISA ilmoittaa liikenteenharjoittajalle aikomuksestaan poistaa se rekisteristä 1, 2 tai 3 kohdan nojalla ja esittää myös poistamisen syyt kuukautta ennen rekisteristä poistamista. eu-LISA antaa liikenteenharjoittajalle mahdollisuuden esittää kirjallisia huomautuksia ennen rekisteristä poistamista.
            
            
               5.   Jos ilmenee kiireellisiä tietoteknisiä turvallisuusongelmia, esimerkiksi jos liikenteenharjoittaja ei noudata 10 artiklan 4 kohdassa tarkoitettuja turvallisuusvaatimuksia tai teknisiä ohjeita, eu-LISA voi välittömästi katkaista liikenteenharjoittajan yhteyden järjestelmään. eu-LISA ilmoittaa liikenteenharjoittajalle yhteyden katkaisemisesta ja esittää myös syyt siihen.
            
            
               6.   eu-LISA auttaa mahdollisuuksien mukaan liikenteenharjoittajia, jotka ovat saaneet ilmoituksen rekisteristä poistamisesta tai yhteyden katkaisemisesta, korjaamaan ilmoitukseen johtaneet ongelmat, ja antaa niille mahdollisuuksien mukaan rajoitetuksi ajaksi ja tiukkojen edellytysten täyttyessä mahdollisuuden lähettää tarkistuskyselyitä muilla kuin 4 artiklassa tarkoitetuilla tavoilla.
            
            
               7.   Liikenteenharjoittajat, joiden yhteys on katkaistu, voidaan liittää liikenteenharjoittajien rajapintaan uudelleen sen jälkeen kun yhteyden katkaisemiseen johtaneet turvallisuusongelmat on korjattu. Rekisteristä poistetut liikenteenharjoittajat voivat esittää uuden rekisteröintipyynnön.
            
            
               8.   eu-LISA pitää yllä ajantasaista rekisteriä rekisteröidyistä liikenteenharjoittajista. Liikenteenharjoittajien rekisteröinnin yhteydessä antamat henkilötiedot poistetaan viimeistään vuoden kuluttua siitä kun liikenteenharjoittaja on poistettu rekisteristä. Sen jälkeen kun liikenteenharjoittaja on rekisteröity 10 artiklan mukaisesti, eu-LISA voi milloin tahansa tehdä tiedusteluja jäsenvaltioissa tai kolmansissa maissa, erityisesti jos on olemassa perusteltu syy epäillä, että yksi tai useampi liikenteenharjoittaja käyttää liikenteenharjoittajien rajapintaa väärin tai ei täytä 10 artiklan 4 kohdassa tarkoitettuja edellytyksiä.
            
            
               9.   Jos 10 artiklan 2 kohdassa tarkoitettu rekisteröintilomake ei ole saatavilla pitkään aikaan, eu-LISA varmistaa, että mainitun artiklan mukainen rekisteröinti voidaan tehdä muulla tavalla.
            
         
         
            12 artikla
            Liikenteenharjoittajien rajapinnan kehittäminen ja testaus ja yhteyden luominen siihen
            
               1.   eu-LISA asettaa liikenteenharjoittajien saataville tekniset ohjeet, jotta ne voivat kehittää liikenteenharjoittajien rajapintaa ja testata sitä.
            
            
               2.   Jos liikenteenharjoittajat päättävät käyttää yhteyden luomisessa 4 artiklan 2 kohdan a alakohdassa tarkoitettua sovellusrajapintaa, on testattava 7 artiklassa tarkoitetun sanomamuodon ja 9 artiklassa tarkoitetun todentamisjärjestelmän toteuttamista.
            
            
               3.   Jos liikenteenharjoittajat päättävät käyttää yhteyden luomisessa 4 artiklan 2 kohdan c alakohdassa tarkoitettua verkkokäyttöliittymää (selainta) tai c alakohdassa tarkoitettua mobiililaitteille tarkoitettua sovellusta, niiden on ilmoitettava eu-LISAlle, että ne ovat testanneet onnistuneesti yhteyttään liikenteenharjoittajien rajapintaan ja että niiden asianmukaisesti valtuutettu henkilöstö on saanut tarvittavan koulutuksen liikenteenharjoittajien rajapinnan käyttämistä varten.
            
            
               4.   eu-LISA kehittää ja asettaa saataville 2 kohdan soveltamista varten testaussuunnitelman, testausympäristön ja simulaattorin, jonka avulla eu-LISA ja liikenteenharjoittajat voivat testata yhteyttä liikenteenharjoittajien rajapintaan. eu-LISA kehittää ja asettaa saataville 3 kohdan soveltamista varten testausympäristön, jossa liikenteenharjoittajat voivat kouluttaa henkilöstöään.
            
            
               5.   Kun 10 artiklassa tarkoitettu rekisteröintimenettely ja tämän artiklan 2 kohdassa tarkoitettu testaus on saatu onnistuneesti päätökseen tai kun tämän artiklan 3 kohdassa tarkoitettu ilmoitus on vastaanotettu, eu-LISA yhdistää liikenteenharjoittajan liikenteenharjoittajien rajapintaan.
            
         
         
            13 artikla
            Tekninen vika estää tarkistuskyselyt
            Jos tarkistuskyselyn lähettäminen ei onnistu teknisesti rajanylitystietojärjestelmän jonkin osan toimintahäiriön vuoksi, sovelletaan täytäntöönpanoasetuksen (EU) 2021/1217 13 artiklaa soveltuvin osin.
         
         
            14 artikla
            Liikenteenharjoittajien avustaminen
            Jotta liikenteenharjoittajat voivat pyytää apua, liikenteenharjoittajien esittämiin rajanylitystietojärjestelmää koskeviin avunpyyntöihin sovelletaan täytäntöönpanoasetuksen (EU) 2021/1217 14 artiklaa soveltuvin osin.
         
         
            15 artikla
            Kolmansien maiden kansalaisten pääsy verkkopalveluun
            
               1.   Kolmansien maiden kansalaiset voivat tarkistaa jäljellä olevan sallitun oleskelun keston verkkopalvelusta suojatun internetyhteyden kautta ilmoittamalla määräjäsenvaltion.
            
            
               2.   Kolmannen maan kansalaisen on syötettävä verkkopalveluun seuraavat tiedot:
               
                           a)
                        
                        
                           matkustusasiakirjan tai -asiakirjojen laji ja numero ja matkustusasiakirjan tai -asiakirjojen myöntäneen maan kolmikirjaiminen tunnus;
                        
                     
                           b)
                        
                        
                           vaihtoehtoisesti joko suunniteltu maahantulo- tai maastalähtöpäivä tai molemmat; oletusarvoisesti käytetään Keski-Euroopan aikaa, mutta käyttäjä voi muuttaa tätä;
                        
                     
                           c)
                        
                        
                           määräjäsenvaltio.
                        
                     
            
               3.   Verkkopalvelu antaa jonkin seuraavista vastauksista:
               
                           a)
                        
                        
                           ”OK” ja jäljellä olevan sallitun oleskelun kesto päivinä;
                        
                     
                           b)
                        
                        
                           ”EI OK” ja jäljellä olevan sallitun oleskelun kesto 0 päivää;
                        
                     
                           c)
                        
                        
                           ”ei sovelleta”.
                        
                     
            
               4.   Jos ilmoitetaan jäljellä olevan sallitun oleskelun kesto päivinä, verkkopalvelun on ilmoitettava, että päivien lukumäärä on laskettu kolmannen maan kansalaisen suunnitteleman maahantulopäivän perusteella ja että jäljellä olevien päivien tosiasiallinen lukumäärä voi muuttua tosiasiallisen maahantulopäivän mukaan. Jos kolmannen maan kansalainen ei ole ilmoittanut suunniteltua maahantulopäivää, jäljellä olevan sallitun oleskelun kesto lasketaan sen kalenteripäivän mukaan, jona kysely tehdään. Tässä tapauksessa verkkopalvelun on ilmoitettava, että jäljellä olevan sallitun oleskelun kesto on laskettu sen kalenteripäivän mukaan, jona kysely on tehty.
            
            
               5.   Asetuksen (EU) 2017/2226 22 artiklassa tarkoitetun siirtymäkauden aikana, kun rajanylitystietojärjestelmässä ei ole tietoja kyseisestä kolmannen maan kansalaisesta, vastaukset kyselyihin on määriteltävä seuraavien sääntöjen mukaisesti:
               
                           a)
                        
                        
                           sallittu oleskelu: ”OK”;
                        
                     
                           b)
                        
                        
                           jäljellä olevat päivät: ”tietoja ei saatavilla”, sekä huomautus siitä, että ennen rajanylitysjärjestelmän käyttöönottoa tapahtuneita oleskeluja ei ole otettu huomioon.
                        
                     
            
               6.   Asetuksen (EU) 2017/2226 22 artiklassa tarkoitetun siirtymäkauden päätyttyä vastaukset kyselyihin on määriteltävä seuraavien sääntöjen mukaisesti:
               
                           a)
                        
                        
                           kun kolmannen maan kansalaisen sallitun oleskelun jäljellä olevien päivien lukumäärä on riittävä, vastauksen on oltava:
                           
                                       i)
                                    
                                    
                                       sallittu oleskelu: ”OK”;
                                    
                                 
                                       ii)
                                    
                                    
                                       jäljellä olevat päivät: rajanylitystietojärjestelmän laskema sallitun oleskelun jäljellä olevien päivien lukumäärä.
                                    
                                 
                     
                           b)
                        
                        
                           kun kolmannen maan kansalainen on käyttänyt osan sallitusta oleskelusta ja aikoo oleskella pidempään kuin sallittu oleskelu on voimassa, vastauksen on oltava:
                           
                                       i)
                                    
                                    
                                       sallittu oleskelu: ”EI OK”;
                                    
                                 
                                       ii)
                                    
                                    
                                       jäljellä olevat päivät: 0.
                                    
                                 
                     
                           c)
                        
                        
                           kun kolmannen maan kansalainen on käyttänyt kaikki sallitun oleskelun päivät, vastauksen on oltava:
                           
                                       i)
                                    
                                    
                                       sallittu oleskelu: ”EI OK”;
                                    
                                 
                                       ii)
                                    
                                    
                                       jäljellä olevat päivät: 0.
                                    
                                 
                     
                           d)
                        
                        
                           kun kolmannen maan kansalaiselta vaaditaan viisumi eikä hänellä ole voimassa olevaa viisumia tai viisumin voimassaolo on päättynyt tai viisumi on peruutettu tai mitätöity tai viisumin voimassaolo on rajoitettu alueellisesti niin, että se ei vastaa järjestelmään syötettyä määräjäsenvaltiota, vastauksen on oltava:
                           
                                       i)
                                    
                                    
                                       sallittu oleskelu: ”EI OK”;
                                    
                                 
                                       ii)
                                    
                                    
                                       jäljellä olevat päivät: 0.
                                    
                                 
                     
                           e)
                        
                        
                           kun kolmannen maan kansalaiselta ei vaadita viisumia eikä hänellä ole voimassa olevaa matkustuslupaa tai matkustusluvan voimassaolo on päättynyt tai matkustuslupa on peruutettu tai mitätöity, vastauksen on oltava:
                           
                                       i)
                                    
                                    
                                       sallittu oleskelu: ”EI OK”;
                                    
                                 
                                       ii)
                                    
                                    
                                       jäljellä olevat päivät: 0.
                                    
                                 
                     
                           f)
                        
                        
                           jos rajanylitystietojärjestelmästä ei löydy tietoja kolmannen maan kansalaisesta, jolla on lyhytaikainen viisumi, jäljellä olevien päivien lukumäärä rajoitetaan lyhytaikaisen viisumin voimassaolon päättymispäivän mukaan. Kun on kyse kolmansien maiden kansalaisista, joilta ei vaadita viisumia, jäljellä oleva sallitun oleskelun kesto rajoitetaan Euroopan matkustustieto- ja -lupajärjestelmän toiminnan alkamisen jälkeen matkustusluvan voimassaolon päättymispäivän mukaan ottaen huomioon asetuksen (EU) 2018/1240 83 artiklassa tarkoitettu siirtymäkausi ja lisäajanjakso.
                        
                     
            
               7.   Verkkopalvelun on annettava kolmannen maan kansalaiselle lisätietoja seuraavasti:
               
                           a)
                        
                        
                           näkyvällä paikalla ne jäsenvaltiot, joissa oleskelu otetaan huomioon sallitun oleskelun laskemisessa;
                        
                     
                           b)
                        
                        
                           lähellä kenttää, johon merkitään matkustusasiakirjan numero, että verkkopalvelussa on ilmoitettava matkustusasiakirja, jota on käytetty aiempien oleskelujen yhteydessä;
                        
                     
                           c)
                        
                        
                           luettelo jäsenvaltioista;
                        
                     
                           d)
                        
                        
                           kaikki mahdolliset syyt, joiden vuoksi vastaus on: ”tietoja ei saatavilla”;
                        
                     
                           e)
                        
                        
                           yleinen vastuuvapauslauseke, jossa on ilmoitettava selvästi, että vastausta ”OK” tai ”EI OK” ei voida tulkita päätökseksi sallia tai evätä saapuminen Schengen-alueelle;
                        
                     
                           f)
                        
                        
                           säännöt, joita sovelletaan niihin kolmansien maiden kansalaisiin, jotka ovat direktiivin 2004/38/EY soveltamisalaan kuuluvan unionin kansalaisen perheenjäseniä tai sellaisen kolmannen maan kansalaisen perheenjäseniä, jolla on unionin ja sen jäsenvaltioiden sekä kolmannen maan välisen sopimuksen nojalla vastaava oikeus vapaaseen liikkuvuuteen kuin unionin kansalaisilla, ja joilla ei ole direktiivin 2004/38/EY mukaista oleskelukorttia eikä asetuksen (EY) N:o 1030/2002 mukaista oleskelulupaa.
                        
                     
         
         
            16 artikla
            Täytäntöönpanopäätöksen C(2019) 1230 kumoaminen
            Kumotaan täytäntöönpanopäätös C(2019) 1230.
         
         
            17 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Brysselissä 27 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 9.12.2017, s. 20.
         
            (2)  Euroopan parlamentin ja neuvoston asetus (EU) N:o 1077/2011, annettu 25 päivänä lokakuuta 2011, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta (EUVL L 286, 1.11.2011, s. 1).
         
            (3)  Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, Euroopan matkustustieto- ja -lupajärjestelmän (ETIAS) perustamisesta (EUVL L 236, 19.9.2018, s. 1).
         
            (4)  Euroopan parlamentin ja neuvoston direktiivi 2004/38/EY, annettu 29 päivänä huhtikuuta 2004, Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta (EUVL L 158, 30.4.2004, s. 77).
         
            (5)  Tämä asetus ei kuulu niiden toimenpiteiden soveltamisalaan, joista säädetään Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyssä neuvoston päätöksessä 2002/192/EY (EYVL L 64, 7.3.2002, s. 20).
         
            (6)  EYVL L 176, 10.7.1999, s. 36.
         
            (7)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (8)  EUVL L 53, 27.2.2008, s. 52.
         
            (9)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
         
            (10)  EUVL L 160, 18.6.2011, s. 21.
         
            (11)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
         
            (12)  Neuvoston päätös (EU) 2018/934, annettu 25 päivänä kesäkuuta 2018, Schengenin tietojärjestelmää koskevien Schengenin säännöstön jäljellä olevien määräysten voimaansaattamisesta Bulgarian tasavallassa ja Romaniassa (EUVL L 165, 2.7.2018, s. 37).
         
            (13)  Neuvoston päätös (EU) 2017/1908, annettu 12 päivänä lokakuuta 2017, viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa (EUVL L 269, 19.10.2017, s. 39).
         
            (14)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
         
            (15)  Komission täytäntöönpanoasetus (EU) 2021/1217, annettu 26 päivänä heinäkuuta 2021, sääntöjen ja menettelyjen vahvistamisesta liikenteenharjoittajien tekemiä tarkistuskyselyjä ja liikenteenharjoittajien todentamisjärjestelmän tietosuojaa ja turvallisuutta sekä teknisissä häiriötilanteissa sovellettavia varmistusmenettelyjä varten (EUVL L 267, 27.7.2021, s. 1).